Politiet gikk for langt da advokat ble avlyttet i Lime-saken
I alt 13 personer er tiltalt for organisert kriminalitet og menneskehandel i den såkalte Lime-saken. Advokaten, Mohammad Shahzad Nazir, er én av de tiltalte. Bakgrunn: Dette er Lime-saken I forbindelse med etterforskningen av saken avlyttet politiet rundt 80 samtaler mellom advokaten og en annen av de tiltalte. Høyesterett har nå enstemmig kommet til at opptak og notater fra denne avlyttingen må slettes. Dommer Bergljot Webster påpeker i sin redegjørelse at samtaler mellom advokat og klient er sterkt vernet, men at politiet kan avlytte samtaler med en advokat dersom advokaten selv er mistenkt for en straffbar handling. Denne mistanken må imidlertid være etablert på forhånd. I Lime-saken var det gjennom selve avlyttingen at også advokaten ble mistenkt.
Politiet avlyttet rundt 80 samtaler mellom en av lederne i Lime-kjeden og hans advokat. Høyesterett har nå avgjort at materialet må slettes.